**Joakim Nordström** (s. 25. helmikuuta 1992 Tukholma, Ruotsi) on ruotsalainen jääkiekkoilija, joka pelaa KHL-joukkue TsSKA Moskovassa. Nordström on pelipaikaltaan keskushyökkääjä, mutta osaa pelata myös laidassa. Hänen vahvuuksiinsa kuuluu kahden suunnan pelaaminen, nopeus, kiekonhallinta, kiekoton pelaaminen, alivoimapelaaminen ja joukkuepelaaminen. Nordström ei ole kuitenkaan mikään synnynnäinen pelintekijä, eikä juuri loista tehopisteiden valossa. Hänellä on kehitettävää myös voimassa ja lihasmassassa.

Ura
---

### Seuraura

Nordström on Hanvikens SK:n kasvatti. Hän siirtyi myöhemmin juniorina AIK IF:ään, jossa Nordström voitti J18 Allsvenskanin mestaruuden vuonna 2009. Kaudella 2009–2010 hän teki debyyttinsä miesten peleissä pelaamalla kaksi ottelua HockeyAllsvenskanissa.

NHL-seura Chicago Blackhawks varasi Nordströmin kolmannella kierroksella 90. pelaajana NHL:n varaustilaisuudessa 2010. Kaudeksi 2010–2011 AIK nousi Elitserieniin, jossa Nordström pelasi 11 runkosarjaottelua tehden yhden syöttöpisteen sekä yhden playoff-ottelun. Hän teki Elitserien-debyyttinsä 23. syyskuuta 2010 Södertälje SK:ta vastaan. Nordström pelasi kauden aikana miesten pelejä myös 12 ottelua lainalla sarjatasoa alempana Almtuna IS:ssä. Kausi 2011–2012 oli hänen ensimmäinen kokonainen Elitserienissä ja se toi 47 runkosarjaottelussa tehot 3+3=6 sekä 10 playoff-ottelussa tehot 1+2=3. Maaliskuussa 2012 Nordström teki kaksivuotisen jatkosopimuksen AIK:n kanssa.

Toukokuussa 2011 Nordström teki kolmivuotisen tulokassopimuksen Chicago Blackhawksin kanssa, mutta hän sopi pelanneensa ensimmäisen sopimuskautensa 2012–2013 lainalla AIK:ssa. Nordström teki Elitserienin yhden kauden piste-ennätyksensä tehoilla 5+4=9. Elitserien-kauden päätyttyä, maaliskuussa 2013 hän siirtyi Blackhawksin farmijoukkue Rockford IceHogsin vahvuuteen.

Kaudeksi 2012–2013 Nordström otti harjoitusleirin päätteeksi paikan Blackhawksin NHL-joukkueen kokoonpanosta ja debytoi NHL:ssä näin ollen kauden avauskierroksella 1. lokakuuta 2013 Washington Capitalsia vastaan. Hänen NHL-uransa avausmaali syntyi 11. lokakuuta 2013 New York Islandersin kevin Poulinin taakse. Kuitenkin jo samassa kuussa Nordström siirrettiin kahdeksan NHL-ottelun jälkeen farmijoukkue IceHogsin vahvuuteen. Hän pelasi kautensa suurimmaksi osaksi farmissa, mutta Nordströmin palattua Blackhawksin NHL-kokoonpanoon huhtikuussa 2014 hän pelasi loppukauden ylhäällä. Kaikkiaan Nordström pelasi kauden aikana NHL:ssä 16 runkosarja- ja seitsemän playoff-ottelua tehopistein 1+2=3.*lähde?*

Kauden 2014–2015 Nordström aloitti farmijoukkue IceHogsissa. Hän pelasi kauden aikana AHL:n tähdistöottelussa. Nordström pelasi yli puolet kaudestaan kuitenkin Blackhawksin NHL-joukkueen puolella tehden 38 runkosarja- ja kolmessa playoff-ottelussa kolme syöttöpistettä. Hän voitti kauden päätteeksi Stanley Cupin. Syyskuussa 2015 Nordström teki vuoden mittaisen jatkosopimuksen Blackhawksin kanssa, mutta vain runsas viikko myöhemmin hänet ja Kris Versteeg kaupattiin Carolina Hurricanesiin vaihdossa Dennis Robertsoniin, Jake Massieen ja kesän 2017 viidennen kierroksen varausvuoroon.

Lokakuussa 2020 Nordström teki vapaana agenttina Calgary Flamesin kanssa yksivuotisen ja 700 000 dollarin arvoisen sopimuksen.

### Maajoukkueura

Nordström oli voittamassa maailmanmestaruutta MM-kisoissa 2017. Nordström voitti alle 20-vuotiaiden maailmanmestaruuden vuonna 2012, jolloin hän toimi Ruotsin varakapteenina ja oli Sebastian Collbergin ja Mika Zibanejadin kanssa joukkueen toiseksi parhaita maalintekijöitä Max Fribergin jälkeen. Nordström voitti myös alle 18-vuotiaiden MM-hopeaa vuonna 2010. Hän pelasi myös alle 18-vuotiaiden Ivan Hlinkan muistoturnauksessa vuonna 2009, jolloin hän voitti pronssia. Nordström pelasi myös alle 19-vuotiaiden World Junior A Challengessa vuosina 2009 ja 2010.

Muuta
-----

Nordströmin pikkuveli Dennis pelaa Hockeyettan-joukkue Huddinge IK:ssa ja heidän isoveljensä Jimmy pelaa Ruotsin II-divisioonaa Hanvikens SK:ssa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2009–2010 | AIK IF | Allsvenskan | 2 | 0 | 0 | 0 | 0 | – | – | – | – | – |  |  |  |  |  |  | U18 | 6 | 0 | 2 | 2 | 6 |
| 2010–2011 | Almtuna IS | Allsvenskan | 12 | 0 | 1 | 1 | 4 | – | – | – | – | – |
|  | AIK IF | Elitserien | 11 | 0 | 1 | 1 | 0 | 1 | 0 | 0 | 0 | 0 |
| 2011–2012 | AIK IF | Elitserien | 47 | 3 | 3 | 6 | 4 | 10 | 1 | 2 | 3 | 2 |  |  |  |  |  |  | JMM | 6 | 4 | 1 | 5 | 0 |
| 2012–2013 | AIK IF | Elitserien | 43 | 5 | 4 | 9 | 29 | – | – | – | – | – |
|  | Rockford IceHogs | AHL | 11 | 0 | 3 | 3 | 12 | – | – | – | – | – |
| 2013–2014 | Rockford IceHogs | AHL | 58 | 17 | 16 | 33 | 21 | – | – | – | – | – |
|  | Chicago Blackhawks | NHL | 16 | 1 | 2 | 3 | 2 | 7 | 0 | 0 | 0 | 0 |
| 2014–2015 | Rockford IceHogs | AHL | 23 | 9 | 7 | 16 | 19 | – | – | – | – | – |
|  | Chicago Blackhawks | NHL | 38 | 0 | 3 | 3 | 4 | 3 | 0 | 0 | 0 | 0 | Stanley Cup |
| 2015–2016 | Carolina Hurricanes | NHL | 71 | 10 | 14 | 24 | 12 | – | – | – | – | – |
|  | Charlotte Checkers | AHL | 2 | 1 | 0 | 1 | 0 | – | – | – | – | – |
| 2016–2017 | Carolina Hurricanes | NHL | 82 | 7 | 5 | 12 | 17 | – | – | – | – | – |  |  |  |  |  |  | MM | 9 | 1 | 2 | 3 | 0 |
| 2017–2018 | Carolina Hurricanes | NHL | 75 | 2 | 5 | 7 | 6 | – | – | – | – | – |
| 2018–2019 | Boston Bruins | NHL | 70 | 7 | 5 | 12 | 13 | 23 | 3 | 5 | 8 | 4 |
| 2019–2020 | Boston Bruins | NHL | 48 | 4 | 3 | 7 | 17 | 13 | 0 | 2 | 2 | 2 |
| 2020–2021 | Calgary Flames | NHL | 44 | 1 | 6 | 7 | 6 | – | – | – | – | – |
| 8 kautta | yhteensä | NHL | 444 | 32 | 43 | 75 | 77 | 46 | 3 | 7 | 10 | 6 |
| 4 kautta | yhteensä | AHL | 94 | 27 | 26 | 53 | 52 | – | – | – | – | – |
| 3 kautta | yhteensä | Elitserien | 101 | 8 | 8 | 16 | 33 | 11 | 1 | 2 | 3 | 2 |

Lähteet
-------

* Joakim Nordström The Internet Hockey Databasessa (englanniksi)
* Joakim Nordström *Elite Prospects*. Everysport Media Group AB.  (englanniksi)

### Viitteet

1. ↑  Joakim Nordstrom - The Hockey News (englanniksi)
2. 1 2 3 4  Joakim Nordström *Elite Prospects*. Everysport Media Group AB.  (englanniksi)
3. ↑  Statistik – SHL.se (Arkistoitu – Internet Archive) (ruotsiksi)
4. ↑  Inför Västerås – Almtuna  19.10.2010. Almtuna IS.  Arkistoitu 25.10.2010. Viitattu 13.9.2011. (ruotsiksi)
5. ↑  Bodin, Uffe: Juniorvärldsmästare stannar i AIK *Hockeysverige.se*.  3.3.2012. NewsMe.  Arkistoitu 8.11.2014. Viitattu 7.5.2012. (ruotsiksi)
6. ↑  Oscar Steen och Joakim Nordström förlänger  2.3.2012. AIK Ishockey. Viitattu 7.5.2012. (ruotsiksi)
7. ↑  Blackhawks agree to terms with four  29.5.2011. Chicago Blackhawks. Viitattu 13.1.2014. (englanniksi)
8. ↑  Bodin, Uffe: Elitserieduo klar för Chicago *Hockeysverige.se*.  29.5.2011. NewsMe.  Arkistoitu 14.1.2014. Viitattu 31.5.2012. (ruotsiksi)
9. ↑  Haeni, Nate: TWO ADDED TO THE ICEHOGS ROSTER  16.3.2013. Rockford, Ill.:  icehogs.com.  Arkistoitu 14.1.2014. Viitattu 13.1.2014. (englanniksi)
10. ↑  Fromi, Jon: Chicago Blackhawks: Is Joakim Nordstrom Ready for the NHL?  3.10.2013. Rockford, Ill.:  Bleacher Report. Viitattu 13.1.2014. (englanniksi)
11. ↑  Blackhawks assign Nordstrom to Rockford  20.10.2013. Chicago Blackhawks. Viitattu 13.1.2014. (englanniksi)
12. ↑  Blackhawks reduce roster to 30 players  29.9.2014. Rockford, Ill.:  Chicago Blackhawks. Viitattu 8.11.2014. (englanniksi)
13. ↑  Blackhawks agree to terms with Nordstrom  2.9.2015. Chicago Blackhawks. Viitattu 1.1.2016. (englanniksi)
14. ↑  Chicago tiedotti uudesta sopimuksesta  3.9.2015. SuomiKiekko. Viitattu 1.1.2016.
15. ↑  Williams, Terrell: Canes Acquire Versteeg, Nordstrom from Hawks  11.9.2015. Raleigh, NC:  Carolina Hurricanes.  Arkistoitu 12.9.2015. Viitattu 1.1.2016. (englanniksi)
16. ↑  Blackhawks teki kaupalla tilaa ruotsalaissentterilleen  12.9.2015. Jatkoaika.com. Viitattu 1.1.2016.
17. ↑  Yle urheilu
18. ↑  SWEDEN TEAM 18 (englanniksi)